جبان گھوشال

جبان گھوشال ، پیدائش: 26 جون، 1912ء - وفات: یکم ستمبر، 1930ء) بنگال سے تعلق رکھنے والے ہندوستان کے مشہور انقلابی اور تحریک آزادی ہند کے کارکن تھے۔ جبان گھوشال 26 جون 1912ء کو صدارغت، چٹاگانگ ضلع، مشرقی بنگال، برطانوی ہندوستان میں ایک برہمن خاندان میں پیدا ہوئے۔وہ مکھن لال کے نام سے مشہور تھے۔ ابھی وہ طالب علم ہی تھے کہ وطن پرستانہ سرگرمیوں میں حصہ لینا شروع کر دیا اور انقلابی پارٹی میں شامل ہو گئے۔ سوریہ سین کی سربراہی میں ہونے والی مذاحمتی تحریک کے رکن تھے۔ انھوں نے 18 اپریل 1930ء کو سوریہ سین، منو رنجن بھٹاچاریہ، بسنت کمار بسواس اور دیگر انقلاب پسند ساتھیوں کے ساتھ چٹا گانگ کے اسلحہ خانے پر حملے میں حصہ لیا۔ چٹاگانگ سے فرار ہو گئے لیکن 22 اپریل 1930ء کو ریلوے اسٹیشن سے گرفتار ہو گئے۔ پولیس کی حراست سے بچ نکلے اور مرزاپور، کلکتہ اور چندن نگر میں روپوش ہو گئے۔ یکم ستمبر 1930ء کو چندن نگر میں کلکتہ کے پولیس کمشنر چارلس ٹیگارٹ کی پولیس پارٹی سے مسلح مقابلے میں زخمی ہوئے اور اسی روز شہید ہو گئے۔شہیدانِ آزادی (جلد اول)، چیف ایڈیٹر: ڈاکٹر پی این چوپڑہ، قومی کونسل برائے فروغ اردو زبان نئی دہلی، 1998ء، ص 400 چٹاگانگ کے اسلحہ خانے پر حملے کے واقعہ کی یاد میں 2010ء میں ہندی زبان میں فلم  کھیلیں ہم جان سے بنائی گئی تھی جس میں جبان گھوشال کا کردار سمت سیٹھ نے ادا کیا تھا۔

 حوالہ جات 

زمرہ:1912ء کی پیدائشیں
زمرہ:1930ء کی وفیات
زمرہ:1 ستمبر کی وفیات
زمرہ:آزادی ہند کی انقلابی تحریک
زمرہ:بھارتی انقلابی
زمرہ:چٹاگانگ کی شخصیات
زمرہ:بھارت میں آتشیں اسلحہ سے اموات
زمرہ:مغربی بنگال سے آزادی ہند کے فعالیت پسند
زمرہ:بنگالی شخصیات
زمرہ:بنگال سے آزادی ہند کے فعالیت پسند بلحاظ
زمرہ:تاریخ بنگلہ دیش
زمرہ:تاریخ مغربی بنگال